alexandrainst/scandi-wiki huggingface dataset:
Klaus M. Schwab

Klaus Martin Schwab (født 30. mars 1938 i Ravensburg) er en tysk økonom som er grunnlegger av og arbeidende styreformann for Verdens økonomiske forum.

Biografi 
Han er sønn av en sveitsisk fabrikkdirektør i Ravensburg og studerte først på Eidgenössische Technische Hochschule Zürich, ble maskiningeniør med diplom og tok doktorgraden (dr.sc.techn.) der i 1965. Han studerte også bedriftsøkonomi ved Université de Fribourg til 1963 og fikk i 1967 også en doktorgrad derfra. Et studium på Harvard University brakte ham en mastergrad i ledelse. Han er æresdoktor ved flere universiteter og æresprofessor ved Ben Gurion universitet i Israel og Kinas utenriksuniversitet. 

Han var professor ved Universitetet i Genève fra 1971 til 2003. 

I 1971 grunnla han European Management Conference som en allmennyttig stiftelse med formål å bedre verdens situasjon, fra 1987 kalt Verdens økonomiske forum. Administrasjonen holder til i Genève. Fra 1979 har han gitt ut Global Competitiveness Report, en årlig rapport om evne og praksis i verdens næringsliv. Som leder for stiftelsen har han gjort den til et globalt kommunikasjonsforum som samler 2500 toppledere innen næringsliv og politikk til de årlige møtene i Davos.

I 1998 grunnla han sammen med sin kone Hilde Schwab Foundation for Social Entrepreneurship.

Han har vært medlem av flere FN-komiteer og av en rekke kommersielle og ideelle styrer.

Referanser

Eksterne lenker 
 
 FFUB biografi
 Schwab Foundations hjemmeside
 FT biografi 
 Biografi på WEFs hjemmeside
 Simon Hobbs intervjuer Klaus Schwab, CNBC European Business

Tyske professorer
Personer fra Ravensburg
Personer tilknyttet Harvard
Fødsler i 1938
Mike Williamson

Michael James «Mike» Williamson (født 8. november 1983) er en engelsk tidligere fotballspiller og nåværende fotballtrener.

Newcastle kjøpte ham for en sum på rundt 1 million pund og spilte med draktnummer 6.

Referanser

Eksterne lenker 
 

Engelske fotballspillere
Engelske fotballtrenere
Fotballspillere for Torquay United FC
Fotballspillere for Southampton FC
Fotballspillere for Doncaster Rovers FC
Fotballspillere for Wycombe Wanderers FC
Fotballspillere for Watford FC
Fotballspillere for Portsmouth FC
Fotballspillere for Newcastle United FC
Fotballspillere for Wolverhampton Wanderers FC
Fotballspillere for Oxford United FC
Fotballspillere for Gateshead FC
Fotballtrenere for Gateshead FC
Personer fra Stoke-on-Trent
Fødsler i 1983
Hervé Renard

Hervé Renard (født 30. september 1968) er en fransk fotballtrener og tidligere fotballspiller som er landslagstrener for .

Dette er Renards andre periode som landslagstrener for Zambia. Han har tidligere vært landslagstrener for  og har blant annet trent Cambridge United i England, i tillegg til klubber i både Frankrike og Algerie.

Renard førte  til topps i Afrikamesterskapet i fotball 2012, hvor de slo  på straffer i finalen.

Referanser

Eksterne lenker 
 

Franske fotballspillere
Franske fotballtrenere
Trenere i Fotball-VM 2018
Fotballspillere for AS Cannes
Fotballtrenere for Cambridge United FC
Fotballtrenere for AS Cherbourg
Fotballtrenere for USM Alger
Fotballtrenere for FC Sochaux-Montbéliard
Fotballtrenere for Lille OSC
Trenere for Zambias herrelandslag i fotball
Trenere for Angolas herrelandslag i fotball
Trenere for Elfenbenskystens herrelandslag i fotball
Trenere for Marokkos herrelandslag i fotball
Trenere for Saudi-Arabias herrelandslag i fotball
Personer fra Aix-les-Bains
Louis Kébreau

Louis Kébreau (født 8. november 1938 i Jérémie i Haiti) var katolsk erkebiskop av Cap-Haïtien i Haiti fra 2008 til 2014, medlem av presteordenen salesianerne (S.D.B.).

Liv og virke
Han trådte inn i salesianerordenen i 1963 og ble presteviet i 1974. I 1986 ble han utnevnt av pave Johannes Paul II til hjelpebiskop i Port-au-Prince. 

Den 30. juni 1998 ble han forflyttet til biskop av Hinche. Han ble dessuten president for Haitis katolske bispekonferanse i 2004. Etter at hans tidligere medbror i salesianerordenen, Jean-Bertrand Aristide, ble styrtet som president samme år, fryktet man at væpnede Aristide-tilhengere skulle gå til angrep på biskopen, og han kunne deretter bare reise rundt med væpnede livvakter. Bakgrunnen for frykten var særlig at 1983 til 1986 hadde vært daværende pater Aristides foresatte i ordenslivet. Da han ved en anledning rettet formaninger mot Aristide om hans forpliktelser som katolsk prest, ble han bortført og holdt i fangenskap i flere dager av Aristide-tilhengere.

Da president René Garcia Préval ble tatt i ed i 2006 krevde biskopen av de regjerende politikere at de skulle ta skikkelige grep for å få en slutt på det haitiske folks lidelsesvei.  

Den 1. mars 2008 utnevnte pave Benedikt XVI til erkebiskop av Cap-Haïtien. i 2014 innvilget pave Frans hans aldersbetingede avskjedssøknad.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937
 Kardinal Bernardin Gantin (1922-2008) *1957
 Erkebiskop Louis Kébreau

Referanser

Personer fra Grand'Anse
Haitiske medlemmer av katolske ordener
Salesianere
Haitiske katolske biskoper
Linjen Rebiba
Vi e konga

Vi e konga er et musikkalbum utgitt av D.D.E. i 2003. Dette er den første plata uten Terje Tranaas i bandet.

Sporliste 

 «Vi e konga» (Viken)
 «Ut av telling» (Viken/Olsen)
 «Som splintra speil» (Viken/Mokkelbost)
 «Sint» (Viken)
 «Ville fugla flyg» (Viken/Mokkelbost)
 «Jævel i muntlig» (Viken/Olsen)
 «Gresset e grønt nok» (Viken)
 «Midt i livet» (Viken)
 «Ripa i lakken» (Viken/Olsen)
 «Stjernan i ei sommernatt» (Viken/Mokkelbost)
 «Skitkjærring» (Viken)
 «Æ e dum» (Viken)
 «Mens du søv» (Viken/Kristensen)

Medvirkende

D.D.E. 

 Bjarne Brøndbo – sang trekkspill piano 
 Frode Viken – gitarer mandolin kor låtskriver
 Eivind Berre – bass kor coverdesign
 Eskil Brøndbo – trommeslager kor 
 Bård Jørgen Iversen – tangenter trekkspill kor 
 Arnt Egil Rånes – gitarer mandolin kor tekniker

Andre medvirkende

 Svein Gundersen – produsent kor mix
 Trond Nagell-Dahl – tangenter 
 Joakim Nordin – pauker 
 Svein Dag Hauge – gitar 
 Per Hillestad – perkusjon 
 André Orvik – fiolin
 Kolbjørn Holte – fiolin
 Hans Morten Stensland – fiolin 
 Jørn Halbakken – fiolin
 Åshild Breie Nyhus – fiolin 
 Øyvind Fossheim – fiolin 
 Svein Skretting – fiolin 
 Vegard Johnsen – fiolin 
 Dorthe Dreier – bratsj 
 Catherine Bullock – bratsj 
 Stig Ove Ose – bratsj 
 Hans Josef Groh – cello
 Cecilla Fossheim – cello
 Emery Cardas – cello 
 Steffen Blindheim – obo
 Gaute Storaas – dirigent
 Ingar Helgesen – mix 
 Jan Roberg – mix 
 Ola Johansen – mastering 
 Ewa-Mari Johansson – coverfoto
 Irene Hynes – styling 
 Terje Olsen – tekstforfatter
 Rolf Mokkelbost – tekstforfatter 
 Marianne Kristensen – tekstforfatter

D.D.E.-album
Musikkalbum fra 2003
David Spade

David Wayne Spade (født 22. juli 1964) er en amerikansk skuespiller, komiker og TV-personlighet.

Spade ble først kjent gjennom sin deltakelse på Saturday Night Live på 1990-tallet. Fra 1997 til 2003 spilte han Dennis Finsch i situasjonskomedien Just Shoot Me!. Han har også spilt C.J. Barnes i serien 8 Simple Rules. I 2007 begynte han å spille rollen som Russel Dunbar  Rules of Engagement.

Filmografi 
Film

TV

Referanser

Eksterne lenker 
 
 

Komikere fra USA
Skuespillere fra USA
Personer fra Birmingham i Michigan
Risenga

Risenga er et boligområde beliggende sør for Asker sentrum, som utgjør en grunnkrets i delområdet Fusdal i Asker kommune. Rinsenga ligger mellom Røykenveien og Bleikerveien i Asker kommune.

På Risenga ligger også Risenga idrettspark, Risenga ungdomsskole og Bleiker videregående skole. På Risenga ligger også det konkurranseutsatte Risenga bo- og omsorgsenter. Senteret ble åpnet i 1997, eies av Asker kommune gjennom Stiftelsen Risenga, men driftes av private aktører (Norlandia Omsorg AS).

Kilder 
 «Risenga», i Tor Chr. Bakken (red): Budstikkas store Asker og Bærum-leksikon, Kunnskapsforlaget 2008, s. 377-378, ISBN 978-82-573-1534-4

Bosetninger i Asker
Grunnkretser i Asker kommune
Vi ska fæst – aill’ mot aill

Vi ska fæst – aill' mot aill er et musikkalbum utgitt av D.D.E. i 2001.

Sporliste 

 «Vi ska fæst» (Viken) 2:49
 «Æ lovve og lyg» (Viken) 3:37
 «For my av det gode» (Viken/Olsen) 4:32
 «Alarm! full fyr!» (Viken/Olsen) 3:03
 «Du kan stø dæ på mæ» (Viken/Kristensen) 3:30
 «Helse i hver dråpe» (Viken/Mokkelbost) 3:55
 «Den tryggeste losen» (Viken/Olsen) 4:15
 «Vi e et perfekt par» (Viken/Olsen) 3:17
 «Æ gir mæ over» (Viken/Kristensen) 3:35
 «Æ ska slutt» (Viken/Mokkelbost) 2:47
 «Så kjem morrada'n» (Viken) 2:30

Medvirkende

D.D.E. 

 Bjarne Brøndbo – vokalist, kor, produsent 
 Frode Viken – låtskriver, gitar, kor, vokal, produsent 
 Arnt Egil Rånes – gitar, mandolin, el. sitar, produsent
 Eskil Brøndbo – trommer, perkusjon, produsent 
 Terje Tranaas – keyboard, piano, trekkspill, blokkfløyte, produsent 
 Bård Jørgen Iversen – orgel, kor, produsent
 Eivind Berre – bass, kor, coverdesign, produsent

Andre medvirkende

 Thomas Brøndbo – kor på Alarm! full fyr!, Du kan stø dæ på mæ, Helse i hver dråpe og Æ gir mæ over
 Irene Hynes – styling 
 Ewa-Mari Johansson – foto
 Roberth Opsahl-Engen - miks
 Håvard Nordhøy - tekniker

Kilder 
 

D.D.E.-album
Musikkalbum fra 2001
Støylsnestunnelen

Støylsnestunnelen var en 2630 meter lang tunnel på riksvei 5 i Sunnfjord kommune i Vestland. Tunnelen gikk mellom Lunde og Føreneset i Kjøsnesfjorden, og erstattet den rasfarlige gamle veien. Byggingen startet 17. august 2007 og tunnelen ble åpnet 2. november 2009. Den ble stengt i 2022. Den er en del av Kjøsnestunnelen til svingen ved vestenden, der ny tunnel går rett frem, mens den tidligere utgangen er rømningsvei

Vegvesenet har forlenget tunnelen til Kjøsnes, slik at den blir over åtte kilometer lang. Bakgrunnen er at eksisterende vei langs Kjøsnesfjorden er utsatt for mange skred. Den nye tunnelen blir omtalt som Kjøsnestunnelen. Anleggsarbeidet ble innledet høsten 2019 og skal åpne 09.11.22. Deler av den nye tunnelen (omkring 3000 meter) ble utsprengt i 2018 for å skaffe steinmasser til utbedring av strekningen Bjørset-Skei på E39. Adkomsten til denne ble skaffet ved et tverrslag som skal brukes som rømningsvei i den ferdige tunnelen. Den eksisterende veien i dagen skal bli gang- og sykkelsti.

NRK sendte i 2018 programserien Overleverne, der en av historiene handlet om en mann som overlevde ras på vegen som tunnelen erstatter.

I juli 2021 ble bildene vist nedenfor tatt fra vegen som tunnelen erstatter.

Se også
Veitunneler i Norge
Liste over veitunneler i Norge

Referanser

Kilder 
Kristin Ese: På god veg – Veghistorie i Sogn og Fjordane. Selja Forlag, Førde 2007. ISBN 978-82-91722-70-2, s. 243, 249 og 255

Eksterne lenker 
 Sog og Fjordane Fylkesarkiv: Naustdalstunnelen

Veitunneler i Vestland
Veier i Sunnfjord
Veier i Kinn
Riksvei 5
2009 i Norge
Tunneler åpnet i 2009
Cáceres (Spania)

Cáceres er provinshovedstaden i Cáceres i Extremadura i Spania. Byen har rundt 90 000 innbyggere og kommunen har et areal på 1750,33 km², den største kommunen i hele Spania.

Det har vært bebyggelse nær Cáceres siden førhistorisk tid. En har funnet spor etter denne i grottene i Maltravieso og El Conejar. Byen ble grunnlagt av romerne i 25 f.Kr..

I gamlebyen (Ciudad Monumental) står fremdeles bymurene fra antikken, og denne delen av byen er kjent for de mange storkereir. Innenfor bymurene ligger en middelalderby uten ytre tegn på modernisering, og av den grunn er mange filmer spilt inn her. Universidad de Extremadura og to astronomiske observatorier ligger i Cáceres. Byen er også et bispesete.

Cáceres ble innskrevet på verdensarvlisten til UNESCO i 1986 på grunn av blandingen av romansk, islamsk, nordgotisk og italiensk renessanse-arkitektur. 30 tårn fra den muslimske perioden står fremdeles i Cáceres, og av disse er Torre del Bujaco det mest kjente.

Cáceres er en av byene som kjemper om å bli europeisk kulturhovedstad i 2016.

Historie 

Opprinnelsen til Cáceres går tilbake til førhistorisk tid med funn fra grottemaleri i Cuevas de Maltravieso (Maltravieso-grottene) som går tilbake til sen steinalder. Turister kan se rester fra middelalderen, romertida, maurertida og gullalderen for jødisk kultur i Spania. Cáceres har fire hovedområder som kan utforskes: den historiske bydelen, den jødiske bydelen, det moderne senteret og utkantstrøkene.

Byen ble grunnlagt som Castra Caecilia av Quintus Caecilius Metellus Pius og ble viktig som en strategisk by i romertida. Rester av de første bymurene bygd av romerne på 200-tallet og 300-tallet eksisterer fremdeles, inkludert en port, Arco del Cristo.

Etter at Vestromerriket tok vestgoterne over byen og han gikk inn i en nedgangsperiode frem til araberne erobret Cáceres på 700-tallet. De neste hundreårene var den under arabisk styre, men maktforholdet skiftet stadig mellom maurere og kristne. I denne perioden bygde araberne om byen, med murer, palass og mange tårn, som Torre de Bujaco. Cáceres ble gjenerobra av de kristne på 1200-tallet. I denne perioden hadde byen en viktig jødisk bydel. På 1400-tallet var folketallet nesten 2000, og nesten 140 jødiske familier bodde i Cáceres. Den jødiske befolkningen ble drive ut da dronning Isabella og Ferdinand av Aragon kom til makten i 1492, men mange spor fra ruinene er fremdeles synlige i dag i Barrio San Antonio.

Cáceres blomstret under reconquistaen og under oppdagelsen av Amerika, og viktige spanske familier og adlige bygde hjemmene sine og små palass her. Mange familier fra Extremadura deltok i reiser til Amerika hvor de gjorde seg rike. På 1800-tallet art Cáceres hovedstad i provinsen, og byen startet å vokse. Under den spanske borgerkrigen flatet folketallet ut.

Eksterne lenker 

 
 Astronomisk observatorium

Byer i Extremadura
Kommuner i Extremadura
Verdensarven i Spania
Byer grunnlagt i 25 f.Kr.
Cáceres (provins)
No e D.D.E. jul igjen

No e D.D.E. jul igjen er et musikkalbum utgitt av D.D.E. i 1999 og 2004 da med to nye låter og DVD.

Sporliste 

 «God jul god jul god jul» (Viken)
 «Englespællet» (Viken/Olsen)
 «Et ord vart lys» (Viken/Mokkelbost)
 «Ho ho ho sa nissen» (Viken)
 «Verdens finaste stjernegut» (Viken/Kristensen)
 «Shanty for sjømannskjerka» (Viken/Lind)
 «Jula gir mæ så mang fine drømma» (Viken/Mokkelbost, ny 2004)
 «Det e ei lyspær et sted som itj virke» (Viken)
 «Ut der lyse stjerna» (Viken/Mokkelbost, ny 2004)
 «Norn-sømn-sjur» (Viken)
 «Jul'kortet» (Viken/Kristensen)
 «Sånn en stor og fin gut (sang te Josef)» (Viken/Kristensen)
 «Kanskje kjæm nissen» (Viken/Tranaas/Børretzen)
 «La det kom snø og engla» (Viken/Kristensen)
 «Julenatt over vårres by» (Viken)

Medvirkende

D.D.E. 

 Bjarne Brøndbo – sang trekkspill
 Frode Viken – gitarer mandolin kor vokal låtskriver
 Eskil Brøndbo – trommer 
 Bård Jørgen Iversen – orgel kor 
 Arnt Egil Rånes – gitarer mandolin banjo zither 
 Eivind Berre – bass kor 
 Terje Tranaas – piano keyboard programmering trekkspill kor (førsteversjon 1999)

Andre medvirkende

 Åshild Breie Nyhus – fiolin 
 Pål Solbakk – fiolin 
 Mikhai Fagarasan – cello 
 Håkon Jessen – bratsj på spor 5, 11, og 15, 
 Dag Sindre Vagle – bouzouki blikkfløyte 
 Pete Johansen – fiolin 
 Stian Tønnesen – mandolin fra tramps på spor 6
 Per Hillestad – perkusjon trommer 
 Thomas Brøndbo – perkusjon 
 Tobias Greftegreff – sang på spor 7
 Odd Børretzen – på spor 13
 Irene Ørpetveit – kornett 
 Tarjei Gilbrant – kornett 
 Odd Arne Brandvik – kornett 
 Annette Loftesnes – flygelhorn 
 Elin Brandvik – horn 
 Tom Espen Refstie – trombone 
 Eiliv Herikstad – trombone 
 Thor Lindseth – eurohonium 
 Andrew Hannevik – Bb-bass på spor 11 
 Martin Aasen Grande – kor spor 13
 Anders Greftegreff – kor spor 13
 Julie Øvereng Hals – kor spor 13
 Marie Kristine Lauten – kor spor 13
 Anne Marthe Meland – kor spor 13 og 15
 Kristin Olsen – kor spor 13 og 15
 Martin Ovesen – kor spor 13
 Guro Falch Skaret – kor spor 13
 Sven Erling Vea – kor spor 13
 Helle Nilssen – kor spor 15 
 Helle Saur – kor spor 15 
 Sigurd Mære Aaring – kor spor 11 og 15 
 Heidi Granlund – kor spor 11 og 15
 Odd Inge Strandheim – kor spor 11 og 15 
 Arnulf Evensen – kor spor 11 og 15 
 Familien – korsang på spor 14
 Ingar Helgesen – tekniker mix
 Håvard Nordhøy – tekniker 
 Asle Karstad – tekniker 
 Terje Adde – arrangement strykearr  

D.D.E.-album
Musikkalbum fra 1999
Musikkalbum fra 2004
Norske julealbum
Mauritz Amundsen

Mauritz Amundsen (født 4. juni 1904 i Oslo, død 8. mars 1982 i Oslo) var en norsk skytter, olympisk deltager i skyting og verdensmester i 1931.

Han ble individuell verdensmester i 1931, og lagmester i 1947. Han deltok i tre ulike sommer-OL, i Berlin 1936, London 1948 og Helsingfors 1952 med 11.-plass som beste resultat.

Amundsen representerte Oslo Østre Skytterlag og ble Nordisk mester fire ganger, Norgesmester 31 ganger (20 ganger geværskyting og elleve ganger pistolskyting). Mottok kongepokalen i 1955.

Referanser

Eksterne lenker 
 

Norske skyttere
Deltakere for Norge under Sommer-OL 1936
Skyttere under Sommer-OL 1936
Deltakere for Norge under Sommer-OL 1948
Skyttere under Sommer-OL 1948
Deltakere for Norge under Sommer-OL 1952
Skyttere under Sommer-OL 1952
Personer fra Oslo
Kongepokalvinnere i skytesport
Utdanningsmesse

En utdanningsmesse er et veiledningstiltak som aktiviserer elever og studenter i prosessen når de skal velge utdanning. Messene er myntet på ungdomsskole- og videregåendeskoleelever og studenter. På utdanningsmessene er et bredt spekter av utdanningsinstitusjoner representert og eleven har muligheten til å orientere seg i hvilke utdanningsmuligheter som finnes, i Norge så vel som i utlandet. 

I tillegg til å kunne snakke med de ulike utstillerne har hver enkelt elev anledning til å snakke med en av de mange studieveilederne og rådgiverne som er til stede. Dette er en anledning for eleven til å få kvalitetssikret sitt valg av utdanning gjennom å samtale direkte med studieveiledere.

Tautdanning.no er Norges største arrangør av utdanningsmesser og arrangerer store messer over hele landet.

Utdanning
Above Symmetry

Above Symmetry er et norsk progressiv metal-band fra Skien og Porsgrunn, etablert i 2005 under navnet «Illusion».

I 2009 byttet de navn til «Aspera», før bandet fikk sitt nåværende navn året etter. Under navnet Illusion vant de Ungdommens Kulturmønstring i 2006 i Telemark. Bandet har flere ganger varmet opp for «Pagan's Mind». Etter at bandet hadde gitt ut tre demoer, fikk det i 2009 spille som support på Europaturneen til Tarja Turunen, blant annet i Barcelona, Madrid og Basel.

Bandet fikk i 2009 platekontrakt med det tyske selskapet InsideOut, noe som førte til utgivelsen av debutalbumet Ripples i januar 2010 (under navnet «Aspera»). Albumet ble lansert på nytt under bandnavnet Above Symmetry 24. april 2011 i Europa, og dagen etter digitalt i USA.

I 2012 var bandet oppsatt for å spille på ProgPower USA, men avlyste i mars 2012.

Medlemmer
 Robin Ognedal – gitar
 Joachim Strøm Ekelund – trommer
 Nickolas Main Henriksen – keyboard/piano
 Atle Pettersen – vokal
 Rein Blomquist – bass

Diskografi
2010/2011: Ripples (først under navnet «Aspera»)

Utmerkelser, nominasjoner, priser, konkurranser
 2006: Rockekamp (Bø i Telemark), vinner – fikk som premie å spille på Henrock og Kartfestivalen
 2006: Ungdommens Kulturmønstring (UKM06), vinner (Telemark)
 2007: Global Battle of the Bbands (Oslo), 2.-plass

Referanser

Eksterne lenker
 



Band etablert i 2005
Norske progressiv metal-band
2005 i Norge
Tautdanning.no

tautdanning.no er et norsk nettsted med fokus på utdanning. Ved siden av nettsiden, arrangerer de utdanningsmesser og utgir utdanningsavis. Nettstedet het tidligere Utdanning & Yrke, men byttet navn til tautdanning.no i mars 2009.

Utdanningsmesse 

Utdanningsmessene til tautdanning.no er en arena for utdanningsinstitusjoner, bransjeorganisasjoner og bedrifter som vil møte elever, studenter, rådgivere, lærere, arbeidssøkere osv.

Utdanningsavis 
Utdanningsavisen tautdanning.no har et opplag på 825 000 aviser, og fungerer som messeavis for de elleve utdanningsmessene som avholdes i Norge. Avisen distribueres til alle videregående skoler, ungdomsskoler, folkehøgskoler og forsvaret. Ved siden av dette kommer tautdanning.no som eget bilag i VG. Avisens innhold varierer, men har faste innslag av artikkelbidrag med fokus på høyere utdanning i Norge og utlandet, kjente spaltister, informasjon om utdanningsmessene, studieoversikter over både privat og offentlige studier etc.

Nettportal 
Nettportalen tautdanning.no inneholder et studiesøk hvor man kan gjøre utdanningssøk for å finne studievalg og -muligheter i Norge eller utlandet. Nettportalen samler også all informasjon knyttet til utdanningsmessene, nyheter innenfor studier og studenttilværelsen, og annen informasjon for de som skal eller allerede studerer.

Eksterne lenker
 Tautdanning.no

Norske nettsteder
Utdanning i Norge
Utdanningsavis

En utdanningsavis er en avis myntet på elever ved ungdomsskole, videregående skole og studenter og andre som skal begynne å studere. Avisen inneholder artikkelbidrag med fokus på høyere utdanning i Norge og utlandet, kjente spaltister, informasjon om utdanningsmessene, studieoversikter over både privat og offentlige studier med mer.

Tautdanning.no er utgivere av Norges største utdanningsavis.

Utdanning
Aviser
Toddy

Toddy eller toddi er et engelsk uttrykk som brukes om en drikk med alkohol, sukker, krydder og varmt vann. Alkoholingrediensen kan være både vin og sprit.

Solbærtoddy 
 lages med solbærsaft eller solbærsirup. Saften blandes med varmt vann og sukker. Det kan også blandes inn eplesaft  eller hel kanel og hel nellik eller cognac.

Se også 
 Gløgg
 Grog

Referanser

Eksterne lenker 
 
  Varme drinker til After ski hos Apéritif

Alkoholholdige drikker
Ord og uttrykk
Ibrahim Baylan

Ibrahim Baylan (født 15. mars 1972 i landsbyen Salah på Tur Abdin-platået i Tyrkia) er en svensk politiker som representerer Sveriges socialdemokratiska arbetareparti. Han var skoleminister fra 2004 til 2006. I 2006 ble han valgt inn i Riksdagen. Fra februar 2009 til mars 2011 var han Sosialdemokratenes partisekretær.

Han ble født sørøst i Tyrkia, og flyktet sammen med familien til Sverige etter statskuppet i 1980.

Eksterne lenker 
 
 
 
 Ibrahim Baylan på Sveriges riksdags nettside

Personer fra Mardin
Personer fra Botkyrka kommun
Personer fra Umeå
Svenske riksdagsmedlemmer
Svenske riksdagsmedlemmer 2006–2010
Svenske riksdagsmedlemmer 2010–2014
Svenske sosialdemokrater
Alumni fra Umeå universitet
Intersport Arena

Intersport Arena er en innendørs sportsarena i Linz, Østerrike. Kapasiteten ligger på 6 000 personer ved tennis, håndball, og fotball og 2 500 ved friidrett.

Eksterne lenker 
 Stadionets hjemmeside

Idrettsanlegg i Østerrike
Sport i Linz
Håndball-EM 2010 for menn
Rasta skole

Rasta skole er en barneskole i Lørenskog kommune og har ca. 500 elever. Skolen består av en hovedbygning og to pavlijonger. Den har 2 fotballbaner og en basketbane samt mye skogsomeråde til å leke i. I 2009 hadde skolen 3 klasser per alderstrinn.

Eksterne lenker 
 http://rasta.skole.lorenskog.no/

Barneskoler i Viken
Skoler i Lørenskog